title: A Bizottság 165/2012/EU végrehajtási rendelete ( 2012. február 24. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Alföldi kamillavirágzat [OEM])

text:
               25.2.2012

               HU

               Az Európai Unió Hivatalos Lapja

               L 53/4

         A BIZOTTSÁG 165/2012/EU VÉGREHAJTÁSI RENDELETE
   (2012. február 24.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Alföldi kamillavirágzat [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (5) bekezdésének második albekezdésére,
   mivel:

               (1)

               Az 510/2006/EK rendelet 6. cikkének (2) bekezdésével összhangban a Bizottság az Európai Unió Hivatalos Lapjában
                   (2) közzétette Magyarország 2005. december 21-én beérkezett, az „Alföldi kamillavirágzat” elnevezés oltalom alatt álló eredetmegjelölésként való bejegyzésére vonatkozó kérelmét.

               (2)

               Németország az 510/2006/EK rendelet 7. cikkének (1) bekezdése alapján kifogással élt a bejegyzés ellen. E kifogások az említett rendelet 7. cikke (3) bekezdésének c) pontja alapján elfogadhatónak bizonyultak. 2011. február 17-én kelt levelében a Bizottság felkérte az érintett feleket, hogy belső eljárásaikkal összhangban törekedjenek megállapodásra jutni egymás között.

               (3)

               Magyarország és Németország között megegyezés született, amelynek nyomán az összefoglaló (a HL 2010. július 16-i számában közzétett szövegének) 4.2. pontjából törlésre került a következő mondat: „Ez a szárítmány a Chamomillae anthodium – hétköznapi nevén orvosiszékfű-virágzat vagy kamillavirágzat – a mindenkor hatályos Magyar Gyógyszerkönyvben és az Európai Gyógyszerkönyvben hivatalos drogként szerepel, és értékes alapanyagát adja a kamillavirágzatból készült filteres és tasakolt teának.”

               (4)

               A megegyezés nyomán a kifogás benyújtója a kifogást visszavonta.

               (5)

               Az 1898/2006/EK bizottsági rendelet (3) 16. cikkének (4) bekezdése értelmében egy módosítás akkor minősül az 510/2006/EK rendelet 7. cikke (5) bekezdése második albekezdésének értelmében kisebb jelentőségűnek, ha:

                           a)

                           nem érinti a termék alapvető tulajdonságait;

                           b)

                           nem változtatja meg a kapcsolatot;

                           c)

                           nem módosítja a termék elnevezését, vagy az elnevezés valamelyik részét;

                           d)

                           nem érinti a meghatározott földrajzi területet;

                           e)

                           nem növeli a termék vagy a termék nyersanyagainak kereskedelmi korlátozásait.

               (6)

               Mindezek alapján az „Alföldi kamillavirágzat” elnevezést indokolt bejegyezni az „Oltalom alatt álló eredetmegjelölések és földrajzi jelzések nyilvántartásába”, az egységes dokumentumot pedig ennek megfelelően aktualizálni és közzétenni,

         ELFOGADTA EZT A RENDELETET:
   1. cikk
   Az e rendelet I. mellékletében szereplő elnevezés bejegyzésre kerül.
   2. cikk
   Az aktualizált összefoglalót e rendelet II. melléklete tartalmazza.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 24-én.

            a Bizottság részéről

            az elnök

         José Manuel BARROSO

      (1)  HL L 93., 2006.3.31., 12. o.

      (2)  HL C 192., 2010.7.16., 10. o.

      (3)  HL L 369., 2006.12.23., 1. o.

      I. MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.8. osztály:   A Szerződés I. mellékletében felsorolt egyéb termékek (fűszerek stb.)

      MAGYARORSZÁG
      Alföldi kamillavirágzat (OEM)

      II. MELLÉKLET
      ÖSSZEFOGLALÓ

         A TANÁCS 510/2006/EK RENDELETE

      „ALFÖLDI KAMILLAVIRÁGZAT”
      EK-SZÁM: HU-PDO-0005-0516-21.12.2005

         OEM (X) OFJ ( )

      Ezen összefoglaló a termékleírás legfontosabb elemeit tartalmazza tájékoztatás céljából.
      1.   A tagállam felelős szervezeti egysége:

                  Név:

                  Földművelésügyi és Vidékfejlesztési Minisztérium – Élelmiszerlánc-elemzési Főosztály

                  Cím:

                  1055 Budapest, Kossuth Lajos tér 11.

                  Tel.:

                  (+ 36-1) 301-4419

                  Fax:

                  (+ 36-1) 301-4808

                  E-mail:

                  eniko.zobor@fvm.gov.hu

            2.   Csoportosulás:

                  Név:

                  ALFÖLDI VADONTERMŐ KAMILLAVIRÁG GYŰJTŐK ÉS FELDOLGOZÓK CSOPORTOSULÁSA

                  Cím:

                  1134 Budapest, Dózsa György út 144.

                  Tel.:

                  (+ 36-1) 288-6700/303

                  Fax:

                  (+ 36-1) 350-1691

                  E-mail:

                  herbaria@herbaria.hu

                  Összetétel:

                  Termelők/feldolgozók (X) Egyéb (X)

            3.   A termék típusa:

                  1.8. osztály:

                  A Szerződés I. mellékletében felsorolt egyéb termékek

            4.   Termékleírás:

      (követelmények összefoglalása az 510/2006/EK rendelet 4. cikkének (2) bekezdése alapján)
      4.1.   Elnevezés:

      „Alföldi kamillavirágzat”
      4.2.   Leírás:

      Az „Alföldi kamillavirágzat” az Alföld szikes területeiről kézi erővel begyűjtött, vadon termő kamilla (Matricaria chamomilla L.) szárított, válogatott virága.
      Az „Alföldi kamillavirágzat” erős, zamatos, kellemes illatú, kissé kesernyés ízű, feldolgozáskor nem esik szét, kevésbé porlik és az illóolaját is jobban megtartja, mint a termesztett kamillából származó virágdrog.
      Az „Alföldi kamillavirágzat” illóolajában a gyulladáscsökkentő és fekélyellenes hatást eredményező komponens, az α-bisabolol van jelentősebb mennyiségben, legalább 20 %-ban, azaz többszörösen, mint ami a termesztett kamillában található.
      4.3.   Földrajzi terület:

      A terület, ahol a vadon termő „Alföldi kamillavirágzat”-ot begyűjtik és feldolgozzák Szabolcs-Szatmár-Bereg, Borsod-Abaúj-Zemplén, Heves, Jász-Nagykun-Szolnok, Hajdú-Bihar, Békés, Csongrád, Bács-Kiskun és Pest megyék egyes településeinek közigazgatási területét foglalja magában. A megyékben található települések megnevezése a termékleírásban került pontos meghatározásra. A felsorolt helységek közigazgatási határain belül gyűjtött alapanyagból készült termék esetében alkalmazható az „Alföldi kamillavirágzat” árujelző.
      4.4.   A származás igazolása:

      Az „Alföldi kamillavirágzat” eredetének biztosítása egyrészt érzékszervi és műszeres vizsgálatokkal, másrészt nyomon követési rendszer megvalósításával történik.
      Az „Alföldi kamillavirágzat” előállításának egész folyamatát szigorú gyártási és ellenőrzési rendben, a gyűjtés dokumentált eredetének ellenőrzésére is kiterjedő minőségbiztosítási rendszerben kell végezni, így a termék útja a gyűjtéstől a készáru kiszállításáig azonosítható és visszakereshető.
      A gyűjtés minőségi előírásait a csoportosulás által kialakított, a vadon termő gyógynövények, alapanyagáruk minőségi előírásairól szóló „Felvásárlási szabvány” tartalmazza:
      A kamillavirág rövid, pár hetes gyűjtési időszakában a kamillamezőkön sok egyéni gyűjtő szedi a virágokat. A területen felvásárlóhelyek működnek, ahol a gyűjtők a frissen szedett növényt leadják. A megfelelő minőségű, ömlesztett nyers árut a felvásárlók 4–8 órán belül a régióban található feldolgozóüzemekbe szállítják. A szállítmányt kísérő bizonylat a szállítólevél és nyilatkozat, amelyen a beszállító feltünteti az átadott alapanyagtétel gyűjtési területének megnevezését.
      Az egyéni gyűjtők által bevitt kisebb mennyiségű nyers alapanyag mennyiségi és minőségi átvételekor felvásárlási jegyet állítanak ki, amelyen feltüntetik az áru gyűjtési helyének megnevezését, amit a gyűjtő aláírásával igazol. Amennyiben az alapanyag szárított állapotban kerül a feldolgozó üzembe, minden esetben igazolást kell kérni a származásáról, gyűjtési területéről.
      A szárítás során a termék a nyomon követhetőség érdekében, mennyiségenként és gyűjtési helyszínenként, valamint gyűjtő-, ill. felvásárlóhelyenként a szárítási naplóban kerül dokumentálásra. A szárításról minden esetben gyártásjelentés készül.
      A 10 kg-os kartondobozokba csomagolt tételekből hivatalos mintavételezés során vesznek minőségi átlagmintát, amely a teljes tétel minőségét reprezentálja. Amennyiben a termék megfelel az Európai Gyógyszerkönyvben, illetve a mindenkor hatályos Magyar Gyógyszerkönyvben előírtaknak és a termékleírásban előírt, az illóolaj-összetételre vonatkozó α-bisabolol-tartalom a minősítés során meghatározást nyer, a kartondobozok „zöld” címkét, a termék pedig a mennyiség és a minősítésiokirat-szám feltüntetésével minősítési okiratot kap. A minősítési okirat száma az „Alföldi kamillavirágzat” egyedi azonosítója, kizárólag a bevizsgált árura vonatkozik. Amennyiben a termék nem felel meg az előírásoknak, nem kerülhet forgalomba „Alföldi kamillavirágzat” elnevezéssel.
      A filterezés, tasakolás során minden egyes munkaműveletről filterezési és tasakolási napló készül. A felhasznált és bemért mennyiségek mellett feltüntetik a forgalmazásiengedély-számot. Az engedélyszám és a filterezési és tasakolási naplókon rögzített gyártási szám a végtermékek egyedi fogyasztói csomagolásán kerül feltüntetésre. Ezekből az adatokból visszakereshető a gyártás napja, a felhasznált tétel azonosítószáma, mennyisége és a származása is.
      4.5.   Az előállítás módja:

      a)   Gyűjtés, szállítás

      A virágokat májusban, júniusban, de sokszor már április utolsó napjaiban gyűjtik. A vadon termő kamilla szedése kamillafésűvel történik, amely készülhet fából, vasból, illetve bádogból. A virágzatot a kocsányról a fésűn található fogak segítségével tépik le, majd zsákba ürítik. A hidegen zsákba felszedett virág is maximum 4 órát bír ki minőségromlás nélkül. Nagyobb mennyiségben szedett virágot 15–20 cm vastagságban szét kell teríteni, és csak közvetlenül a szállítás előtt szabad falapáttal zsákolni. A kamillavirág meglehetősen törékeny, tehát tömörítését, felesleges forgatását kerülni kell.
      b)   Szárítás

      A kamillavirág természetes és mesterséges úton szárítható.
      A kamillavirág hagyományos szárítási módja a padláson végzett természetes úton történő szárítás. A megtisztított virágokat egy ujjnyi vastag rétegben padláson terítik szét. A jól szellőztethető, huzatos padlásokon a virág 5–6 nap alatt megszárad.
      A kamillavirág mesterséges szárítása esetén a nyers árut 15–20 cm vastagságban, tiszta felületen terítik szét, majd kosarakba vagy más szállítóeszközökbe szedik fel és a szárító felhordószalagjára öntik. A szárítás történhet műszárítón, terményszárító padozaton (TSZP) vagy ún. alagútszárító rendszerben.
      c)   Szártalanítás, kézi válogatás

      A szártalanító gépre felöntött száraz kamillát az alkalmazott rostarendszer dolgozza fel, eltávolítja a lehullott szirmot, a lisztet, a bimbót és a még maradt idegen anyagokat. A rosták aljára és végére szerelt lengőkések, ill. fejező henger végzik a virágok szártalanítását. Ezt követően az áru a válogatószalagra kerül és itt további kézi válogatásnak vetik alá, majd a csomagolást, tárolást szolgáló 10 kg-os kartondobozokba kerül lecsomagolásra.
      d)   Csomagolás

      Az „Alföldi kamillavirágzat” az egészségügyi és fogyasztóvédelmi előírásoknak megfelelően:

                  —

                  aromazáró, őrölt filteres csomagolásban

                  1,2 g töltőtömeggel,

                  —

                  aromazáró, egész filteres csomagolásban

                  2 g töltőtömeggel,

                  —

                  tasakolt virágként

                  50 g-os egységben,

                  —

                  nagytételű, kartondobozos formában kerül forgalomba.

                  10 kg-os egységben

            4.6.   Kapcsolat:

         Történelmi múlt

      Az Alföld déli része és a vadon termő kamillavirág kapcsolatára utal Dr. Simonffy Ferenc: Adatok Székkutas jelenéből és múltjából – Történelmi megemlékezés a volt vásárhelyi „Nagypusztáról” című művében, amikor azt írja, hogy a „pusztán főleg a szikes foltokon terem a kamilla, köznyelven székfűvirág.” A szerző megemlíti, hogy sorra jelentkeztek vevőként az északi államok (Svédország, Dánia, Finnország, Kanada) megrendelői. Ezen államok orvos-vegyész szakemberei szerint „ezen növényt mesterségesen termelni nem lehet, mert az ilyen módon előállított kamillavirág nem tartalmazza a sziken és a vadon termő szikfűvirág anyagát”.
      Az I. világháborút követően a német piac felvevőképességének bővülése teremtette meg a kamilla sikerének hátterét. A Herbária Országos Gyógynövény és Selyemgubóforgalmi Szövetkezeti Vállalat az 1936-37. évben Székkutason, egy egyszerű szárítógépen indította meg a termelést, amelynek keretében kezdetben zöldségfélék tartósításával, szárításával foglalkoztak. A szövetkezet központi megbízottjai 1939. február 23-án arra az elhatározásra jutottak, hogy tevékenységüket kiterjesztik a kamillavirág szedetésére, és annak szárítását iparszerűen végzik, és az ahhoz szükséges üzemet felállítják.

         Földrajzi kapcsolat

      A növényflóra tájjellegű hasznosításának modellértékű példája a vadon termő orvosi székfű gyűjtésének, feldolgozásának és értékesítésének a kialakulása. Az „Alföldi kamillavirágzat” egyedülálló tulajdonságait (lásd 4.2. pont) a termőhely ökológiai adottságai, azaz a talaj, a napfényes órák száma, valamint az éves csapadékmennyiség eredményezik.
      Az Alföld másra alig hasznosítható, ugyanakkor napfényben gazdag szikes pusztáin termő növényanyagból első osztályú árut lehet előállítani. Az „Alföldi kamillavirágzat” alapanyagát jelentő Matricaria chamomilla ugyanis gyökérsejtjeiben 10 mg/g nátriumsót is képes felhalmozni. Ezzel magyarázható, hogy az Alföld szikes talaján a más növények által holt víznek számító nedvességet is hasznosítani tudja.
      Az Alföldön a napfényes órák évi összege 2 000–2 100 között változik, a csapadék évi mennyisége pedig 500–600 mm között alakul. A sok napsütés nagyobb mértékű hatóanyag-felhalmozást tesz lehetővé, míg napfényszegény időjárás esetén csökken a hatóanyag képződése. Külföldi eredmények is alátámasztják, hogy a sok napfény és meleg (ami az alföldi területek legfőbb jellemzője) kedvezően befolyásolja a kamilla illóolaj-tartalmát és befolyásolja összetételét (Saleh, 1973). Kutatási eredményekkel is igazolt továbbá, hogy a kevesebb csapadék hatására az orvosi székfű növénymagassága és virágzatának mérete csökken (Gosztola et al., 2008). Emellett a lúgos kémhatású, szikes talajok szintén gyengébb növekedést eredményeznek (Sztefanov et al., 2003; Balak et al., 1999). Számos hazai kísérletben vizsgálták a magyarországi természetes előfordulású kamillaállományt, és azt tapasztalták, hogy a dunántúli és alföldi kamillapopulációk mind morfológiai, mind beltartalmi tulajdonságaik tekintetében élesen elkülönülnek. A neutrális vagy enyhén savas talajú régiókból származó vadon termő kamilla erősebb növekedésű és nagyobb virágzatú, de illóolajában alacsony az α-bisabolol-tartalom, míg az Alföld kontinentálisabb, szikes jellegű területeiről begyűjtött kamilla gyengébb növekedésű, kompakt virágzatú, illóolaja viszont az értékes, erős görcsoldó és gyulladáscsökkentő hatású α-bisabololt mint az illóolaj fő komponensét tartalmazza nagy mennyiségben. Ennek aránya mindenképp eléri a 20 %-ot, de évjárattól függően akár 45–58 % is lehet (Gosztola et al., 2005; Sztefanov et al., 2003).
      A termék és az Alföld földrajzi környezetének éghajlati, talajtani szempontból vizsgált kapcsolata során tehát megállapítható, hogy az „Alföldi kamillavirágzat” alapanyagát azok az alacsony növésű és magas α-bisabolol-tartalmú orvosi székfű növények jelentik, amelyek kizárólag az Alföld fent említett egyedi ökológiai adottságú területein találhatók meg.
      4.7.   Ellenőrző szerv:

                  Név:

                  Csongrád Megyei Élelmiszerlánc-biztonsági és Állategészségügyi Igazgatóság

                  Cím:

                  6700 Szeged, Vasas Szent Péter u. 9/a.

                  Tel.:

                  (+ 36-62) 422-358; (+ 36-62) 551-850

                  Fax:

                  (+ 36-62) 426-183

                  e-mail:

                  szigetis@oai.hu; csongrad_megye@oai.hu

                  Név:

                  Hajdú-Bihar Megyei Élelmiszerlánc-biztonsági és Állategészségügyi Igazgatóság

                  Cím:

                  4030 Debrecen, Diószegi út 30.

                  Tel.:

                  (+ 36-52) 526-240

                  Fax:

                  (+ 36-52) 442-841

                  e-mail:

                  harsanyi@oai.hu

            4.8.   Címkézés:

      A fogyasztói csomagoláson kötelezően feltüntetendő jelölés a vonatkozó jogszabályokban előírtakon kívül a következőket tartalmazza:

                  —

                  „ALFÖLDI KAMILLAVIRÁGZAT” terméknév,

                  —

                  „vadon termő” megjelölés,

                  —

                  „filteres tea” vagy „tasakolt tea” megjelölés a terméknév alatt,

                  —

                  kamillavirágot ábrázoló grafikai megjelenítés,

                  —

                  „oltalom alatt álló eredetmegjelölés” vagy „OEM” megjelölés,

                  —

                  az uniós szimbólum (a bejegyzést követően).

            Ha a terméket a fent meghatározott földrajzi területen kívül csomagolják, akkor garantálni kell visszavezethetőségét az előállítás helyére. Az „Alföldi kamillavirágzat” csomagolásán az oltalom alatt álló elnevezést, a logót és a megfelelő uniós szimbólumot ilyenkor is el kell helyezni.


title: A Tanács (EU) 2016/74 végrehajtási rendelete (2016. január 22.) az Iránnal szembeni korlátozó intézkedésekről szóló 267/2012/EU rendelet végrehajtásáról

text:
               23.1.2016

               HU

               Az Európai Unió Hivatalos Lapja

               L 16/6

         A TANÁCS (EU) 2016/74 VÉGREHAJTÁSI RENDELETE
   (2016. január 22.)
   az Iránnal szembeni korlátozó intézkedésekről szóló 267/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Iránnal szembeni korlátozó intézkedésekről szóló, 2012. március 23-i 267/2012/EU tanácsi rendeletre (1) és különösen annak 46. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. március 23-án elfogadta az Iránnal szembeni korlátozó intézkedésekről szóló 267/2012/EU rendeletet.

               (2)

               Az ENSZ Biztonsági Tanácsa (ENSZ BT) 2016. január 17-én két szervezetet törölt azon jegyzékből, amely tartalmazza azon személyeket és szervezeteket, akikre, illetve amelyekre a 2231 (2015) sz. ENSZ BT-határozat B. melléklete 6. pontjának c) és d) alpontjában előírt intézkedéseket kell alkalmazni. Ezeket a szervezeteket szintén törölni kell a 267/2012/EU rendelet VIII. mellékletében szereplő, korlátozó intézkedések hatálya alá tartozó személyek és szervezetek jegyzékéből.

               (3)

               A 267/2012/EU rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az e rendelet mellékletében szereplő szervezeteket törölni kell a 267/2012/EU rendelet VIII. mellékletében foglalt, szervezeteket tartalmazó jegyzékből.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 22-én.

            a Tanács részéről

            az elnök

         A.G. KOENDERS

      (1)  HL L 88., 2012.3.24., 1. o.

      MELLÉKLET

                  1.

                  Bank Sepah és Bank Sepah International


title: A Bizottság 1206/2012/EU végrehajtási rendelete ( 2012. december 14. ) az Aspergillus oryzae (DSM 10287) által termelt endo-1,4-béta-xilanáz készítmény brojlercsirkék, elválasztott malacok és hízósertések takarmány-adalékanyagaként való engedélyezéséről, valamint az 1332/2004/EK és a 2036/2005/EK rendelet módosításáról (az engedély jogosultjának neve: DSM Nutritional Products Ltd.) EGT-vonatkozású szöveg

text:
               15.12.2012

               HU

               Az Európai Unió Hivatalos Lapja

               L 347/12

         A BIZOTTSÁG 1206/2012/EU VÉGREHAJTÁSI RENDELETE
   (2012. december 14.)
   az Aspergillus oryzae (DSM 10287) által termelt endo-1,4-béta-xilanáz készítmény brojlercsirkék, elválasztott malacok és hízósertések takarmány-adalékanyagaként való engedélyezéséről, valamint az 1332/2004/EK és a 2036/2005/EK rendelet módosításáról (az engedély jogosultjának neve: DSM Nutritional Products Ltd.)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a 70/524/EGK tanácsi irányelv alapján engedélyezett adalékanyagok újraértékelését (2).

               (2)

               Az Aspergillus oryzae (DSM 10287) által termelt endo-1,4-béta-xilanáz készítményt (EC 3.2.1.8) a 70/524/EGK irányelv értelmében az 1332/2004/EK bizottsági rendelet (3) brojlercsirkéknél, hízópulykáknál és malacoknál történő használatra takarmány-adalékanyagként határozatlan időre engedélyezte, továbbá a 2036/2005/EK bizottsági rendelet (4) hízósertéseknél és kacsáknál négy évre engedélyezte. Az említett készítményt ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

               (3)

               Az 1831/2003/EK rendelet 10. cikke (2) bekezdésének megfelelően és a rendelet 7. cikkével összefüggésben kérelmet nyújtottak be az Aspergillus oryzae (DSM 10287) által termelt endo-1,4-béta-xilanáz készítmény (EC 3.2.1.8) brojlercsirkék, hízópulykák, elválasztott malacok, hízósertések és kacsák takarmány-adalékanyagaként való újraértékelése, valamint – a rendelet 7. cikkének megfelelően – a baromfikhoz történő új felhasználása iránt, azt kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2012. június 12-i véleményében (5) megállapította, hogy a javasolt felhasználási feltételek mellett az Aspergillus oryzae (DSM 10287) által termelt endo-1,4-béta-xilanáz (EC 3.2.1.8) készítmény nincs káros hatással sem az állati, sem az emberi egészségre vagy a környezetre, valamint hogy brojlercsirkéknél, hízópulykáknál és hízókacsáknál való használata javíthatja az állatok teljesítményét. Ezt a következtetést hízásra szánt minden kisebb baromfifajra extrapolálni lehet. Az is megállapítást nyert, hogy az adalékanyag javíthatja a malacok és hízósertések teljesítményét is. A Hatóság szerint nem szükséges elrendelni a forgalomba hozatal utáni egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.

               (5)

               Az Aspergillus oryzae (DSM 10287) által termelt endo-1,4-béta-xilanáz (EC 3.2.1.8) készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

               (6)

               Az 1831/2003/EK rendelet szerinti új engedély megadása következtében az 1332/2004/EK és a 2036/2005/EK rendeletet ennek megfelelően módosítani kell.

               (7)

               Mivel semmilyen biztonsági ok nem indokolja az engedélyezési feltételek azonnali módosítását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Az 1332/2004/EK rendelet javasolt módosításai
   Az 1332/2004/EK rendelet a következőképpen módosul:

               1.

               A 1. cikk helyébe a következő szöveg lép:
               „1. cikk
               A II. mellékletben megadott, az »Enzimek« csoportba tartozó készítmény használata engedélyezésre kerül időkorlátozás nélkül állati takarmányozási adalékanyagként az említett mellékletekben meghatározott feltételek mellett.”

               2.

               Az I. mellékletet el kell hagyni.

         3. cikk
   Az 2036/2005/EK rendelet javasolt módosítása
   A 2036/2005/EK rendelet III. mellékletében az Endo-1,4-béta-xilanáz EC 3.2.1.8 5. bejegyzést el kell hagyni.
   4. cikk
   Átmeneti intézkedések
   A mellékletben szereplő készítmény és az azt tartalmazó takarmányok, amelyeket 2013. július 4. előtt állítottak elő és címkéztek fel, a 2013. január 4. előtt alkalmazandó szabályoknak megfelelően a meglévő készletek kimerüléséig továbbra is forgalomba hozhatók és használhatók.
   5. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 14-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 270., 1970.12.14., 1. o.

      (3)  HL L 247., 2004.7.21., 8. o.

      (4)  HL L 328., 2005.12.15., 13. o.

      (5)  EFSA Journal 2012; 10(7):2790.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Minimális tartalom

                  Maximális tartalom

                  További rendelkezések

                  Az engedélyezési időszak vége

                  Aktivitási egység/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok

                  4a1607

                  DSM Nutritional Products

                  Endo-1,4-béta-xilanáz
                  EC 3.2.1.8

                                 Az adalékanyag összetétele

                              Az Aspergillus oryzae (DSM 10287) által termelt endo-1,4-béta-xilanáz készítmény, amelynek legkisebb aktivitása:

                                          Szilárd formában: 1 000 FXU (1)/g

                                          Folyékony formában: 650 FXU/ml

                                 A hatóanyag jellemzése

                              az Aspergillus oryzae (DSM 10287) által termelt endo-1,4-béta-xilanáz

                                 Analitikai módszer
                                  (2)

                              Az Aspergillus oryzae (DSM 10287) által termelt endo-1,4-béta-xilanáz takarmányban található mennyiségének meghatározására:
                              kolorimetriás módszer, remazol ragyogó kékkel festett azo-búza-arabinoxilán szubsztrátból endo-1,4-béta-xilanáz hatására felszabaduló, vízoldható festékdarabok mérésére.
                              Az Aspergillus oryzae (DSM 10287) által termelt endo-1,4-béta-xilanáz előkeverékekben és takarmányban található mennyiségének meghatározására:
                              kolorimetriás módszer, azurinnal térhálósított búza-arabinoxilán szubsztrátból endo-1,4-béta-xilanáz hatására felszabaduló, vízoldható festékanyag mérésére.

                  Brojlercsirke

                  —

                  100 FXU

                  —

                              1.

                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.

                              2.

                              Ajánlott maximális adagolás a teljes takarmányban kilogrammonként:

                                          —

                                          brojlercsirke: 200 FXU

                                          —

                                          (elválasztott) malac: 400 FXU

                                          —

                                          hízósertés: 200 FXU.

                              3.

                              Nem keményítőalapú poliszacharidokban (főleg arabinoxilánokban) gazdag takarmányokban való alkalmazásra.

                              4.

                              Legfeljebb kb. 35 kg-os elválasztott malacoknál történő felhasználásra.

                              5.

                              Biztonsági előírás: használatkor védőmaszk és kesztyű viselése kötelező.

                  2023. január 4.

                  (Elválasztott) malac
                  Hízósertés

                  200 FXU

         (1)  1 FXU (FXU) az az enzimmennyiség, amely percenként 7,8 mikromol redukálócukrot (xilóz-ekvivalenst) szabadít fel azo-búza arabinoxilánból 6,0 pH-nál és 50 °C-on.

         (2)  Az analitikai módszerek részletes leírása a referencialaboratórium honlapján található:
      http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság (EU) 2015/968 végrehajtási rendelete (2015. június 22.) az Ukrajnából származó tojásra, tojástermékekre és albuminokra vonatkozóan a 412/2014/EU végrehajtási rendelettel megnyitott vámkontingensek keretében a 2015. október 1-jétől december 31-ig terjedő alidőszakra megállapított mennyiséghez hozzáadandó mennyiségek meghatározásáról

text:
               23.6.2015

               HU

               Az Európai Unió Hivatalos Lapja

               L 157/42

         A BIZOTTSÁG (EU) 2015/968 VÉGREHAJTÁSI RENDELETE
   (2015. június 22.)
   az Ukrajnából származó tojásra, tojástermékekre és albuminokra vonatkozóan a 412/2014/EU végrehajtási rendelettel megnyitott vámkontingensek keretében a 2015. október 1-jétőldecember 31-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               A 412/2014/EU bizottsági végrehajtási rendelet (2) éves vámkontingenseket nyitott meg az Ukrajnából származó tojás- és tojásfehérje-ágazati termékek behozatalára vonatkozóan.

               (2)

               A 2015. június 1. és 7. között a 2015. július 1-jétőlszeptember 30-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiséghez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre a 412/2014/EU végrehajtási rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2015. október 1-jétőldecember 31-ig terjedő alidőszakra megállapított mennyiséghez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 22-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2014. április 23-i 412/2014/EU végrehajtási rendelete az Ukrajnából származó tojásra, tojástermékekre és albuminokra vonatkozó uniós behozatali vámkontingensek megnyitásáról és kezeléséről (HL L 121., 2014.4.24., 32. o.).

      MELLÉKLET

                  Tételszám

                  A 2015. október 1-jétől december 31-ig tartó alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban, héjastojás-egyenértékben)

                  09.4275

                  1 087 500

                  09.4276

                  2 250 000